Jamie Bell

Andrew James Matfin Bell (født d. 14. marts 1986) er en engelsk skuespiller og danser, der fik sit gennembrud for sin debutrolle i filmen Billy Elliot (2000). Jamie Bell vandt en BAFTA for sin præstation i filmen i kategorien "Bedste Skuespiller i en hovedrolle".

Han er også kendt for hans roller i filmene King Kong (2005), Jumper (2008), The Adventures of Tintin (2011) og Snowpiercer (2013) såvel som i hovedrollen som Abraham Woodhull i TV-serien Turn: Washington's Spies (2014). Han portrætterede Thing i filmen Fantastic Four fra 2015.

Tidlige liv 
James Bell er født i Billingham i Stockton-on-Tees i England, hvor han voksede op med sin mor, Eileen (født Matfin) og sin ældste søster, Kathryn. Hans far, John Bell, var værktøjsmager og forlod familien før Bell blev født. Bell fandt interessen for at danse efter at have ledsaget sin søster til hendes ballet lektioner Han var elev på Northfield School og tog scenekunst-klasser på den lokale danseskole. Han er medlem af National Youth Music Theatre.

Karriere 
I 1999 blev han udvalgt blandt over 2000 drenge til rollen som Billy Elliot, en 11-årig dreng, der forråder sin arbejder-klasse far og ældste bror ved at gå til ballet. Han optrådte også i Close and True, et juridisk drama på ITV fra 2000, hvor han spillede Robson Green. James Bolam og Susan Jameson medvirkede i samme drama.

Bell var formand for juryen til Giffoni Film Festival i 2001 .

I 2002 medvirkede han som den handicappede tjener Smike i en tilpasning af Nicholas Nickleby og en ung soldat i Deathwatch.

I de følgende år portrætterede han en teenager på flugt i Undertow, en pacifist i Dear Wendy, en oprørsk teenager i det sydlige Californien i Chumscrubber og den unge Jimmy i filmen King Kong fra 2005.

I 2005 spillede han også over for Evan Rachel Wood i Green Days musikvideo Wake Me Up When September Ends, der blev instrueret af Samuel Bayer.

I 2007 spillede han hovedpersonen i Hallam Foe, for hvilken han blev nomineret som bedste skuespiller ved British Independent Film Awards. Derudover optrådte han som sig selv i KateModern.

Han havde to roller i 2008: i sci-fi-filmen Jumper og i dramaet Defiance. I sidstnævnte spillede han Asael Bielski, den tredje af Bielski-Brødrene og lederen af en partipolitisk gruppe, der reddede omkring 1200 liv under Holocaust.

I 2009 blev det meddelt, at Bell ville spille hovedrollen i motion capture-filmen, The Adventures of Tintin, sammen med britiske Simon Pegg og Nick Frost. Filmen blev udgivet i 2011.

Han spillede Esca i filmen The Eagle og St. John Rivers i Jane Eyre fra 2011.

I 2013 spillede han sammen med James McAvoy i filmen Filfth og optrådte som Edgar i Snowpiercer.

Fra 2014 til 2017 spillede Bell rollen som Abraham Woodhull i Turn: Washington's Spies.

I 2015 spillede han "Thing" i Fantastic Four.

Privatliv 
Bell begyndte at date den amerikanske skuespillerinde Evan Rachel Wood, efter de mødtes i 2005 under indspilningen af musikvideoen "Wake Me Up When September Ends" af Green Day.

Efter at have været sammen i et år gik parret fra hinanden i 2006.

Fem år senere, i midten af 2011, blev det rapporteret, at Bell og Evan Wood havde genoptaget deres forhold. 

Parret blev gift ved en lille ceremoni den 30. oktober 2012.

De har en søn, som blev født i juli 2013.

Bell og Wood blev skilt den 28. Maj 2014.

I slutningen af 2015 begyndte Bell at date sin medspiller fra Fantastic Four, Kate Mara, og i januar 2017 blev parret forlovet.

Film og tv roller

Film

Tv

Musik videoer

Videospil

Priser

Henvisninger

Eksterne links 
 
 Folk i Film: Jamie Bell  – Focus Features 
 

Skuespillere fra England